АҞӘА, мшаԥы 16 - Sputnik. ЕАА рхада Џьо Баиден Урыстәыла иазкны ажәахә ҟаиҵеит. Америка аԥхьагыла аҳәамҭа ҟаиҵеит Москва аганахьала аизыҟазаашьақәа ҭакԥхықәрала дышрызнеиуа, атәылақәа рыҩбагьы аглобалтә проблемақәа рыӡбра шрылшо атәы иҳәеит. Абри атәы аанацҳауеит РИА Новости.
Баиден иажәақәа рыла, Еиду аштатқәеи Урыстәылеи, ҩ-ҳәынҭқарра дук рыҳасаб ала, аҭакԥхықәра рыдны иҟоуп аглобалтә ҭышәынтәалареи реизыҟазаашьақәеи рзы.
"Ҳара ҳҳәынҭқаррақәа рыҩбагьы адунеитә ҭышәынтәалараз аҭакԥхықәра ҳадуп. Путингьы саргьы ҳаизыҟазаашьақәа рҭышәныртәаларазгьы ҳҭакԥхықәра ҳаракуп. Сара уи даара акраҵанакуаны сахәаԥшуеит, сгәы иаанагоит иаргьы иара убасҵәҟьа дазыҟоуп ҳәа", - иҳәеит Баиден.
Иара игәаанагарала Вашингтони Москвеи ирымоуп еицыҟарҵаша аусқәа.
"Урыстәылеи Америкеи аус ззеицыруша рацәоуп, Ирани Аҩадатәи Кореиеи риадертә шәарҭарақәа раанкылара еиԥшқәоу, апандемиа еиԥшу, аҳауа аԥсахра акризис еиԥшу", - ҳәа иҳәеит иара.
Америка ахада иажәахә аҿы далацәажәеит Путини иареи ҭелла реицәажәарагьы, Вашингтон аԥшьгамҭала еиҿкааз. Баиден иҳәеит аԥкрақәа рганахьала "мыцхәы дшаланамгало".
Баиден иҳәеит "ЕАА алхрақәа аҽрылагалараз асанкциақәа шалеигалаз", аха уи атәыла иаҭаз аԥхасҭа ишаҭаку.
Мшаԥы 15 рзы ЕАА Урыстәыла аганахь ала асанкциа ҿыцқәа аланагалеит. Урыстәыла ААР аҿы ирҳәеит ари акурс ажәларқәа рыҩба рзы ишыхәарҭам, Урыстәылагьы аҭактә уснагӡатәқәа шыҟанаҵо.
АҞӘА, цәыббра 27 - Sputnik. Акоронавирустә инфекциа авариант "мю" аштамм "дельта" иазаԥнагом ҳәа лҳәеит РИА Новости аинтервиу азҭаз Џьорџь Меисон иуниверситет (ЕАА, Виргиниа) асистематә биологиа апрофессор, абиологиатә аҭҵаарадыррақәа рдоктор, РАН амедико-генетикатә Центр агеномика алабараториа аусзуҩ хада Анча Баранова.
Агәабзиарахьчараз адунеизегьтә еиҿкаара иазгәанаҭоит аштамм "мю" аиммунттә ҭак аҽацәхьакра иадҳәалоу аҟазшьақәа амоуп ҳәа.
Авирус ари авариант ыҟазар ҟалоит "дельта" ахьыҟам ма иахьмаҷу ҳәа лҳәоит Баранова.
"Уаанӡа уаҩ дахьычмазаҩымхацыз анклавқәа ахьыҟоу инеир алшоит авариант "мю". Иаҳҳәап Москва "мю" аԥыжәара змоу штаммны изыҟалом, избанзар ара "дельта" ыҟоуп", - лҳәеит аексперт.
Алаҵәара аамҭала аҵарауаа "дельта" "мю" иаҿдырԥшӡом, избанзар авирусқәа ҩба аамҭак ала изеицлабуам ҳәа лҳәоит аҵарауаҩ.
АҞӘА, цәыббра 27- Sputnik. Владимир Путини Таип Ердогани Шьамтәыла аҭагылазаашьа иалацәажәараны иҟоуп, атеррористцәа макьаназ иахьыҟоу Идлибгьы алаҵаны, ҳәа иҳәеит Урыстәыла ахада ипресс-маӡаныҟәгаҩ Дмитри Песков ателеканал "Россия 1" аефир аҿы Владимир Соловев ипрограмма "Москва.Кремль.Путин" аҟны.
"Ҩ-тәылак рхадацәа аполитикатә мчхара аарԥшны аилацәажәарақәа мҩаԥыргоит еиуиеԥшым азҵаарақәа рганахь ала. Излацәажәараны иҟоу ҭыԥқәак рҿы макьанагьы атеррористә активра ыҟоуп. Уи Шьамтәыла аҭышәныртәалара апроцесс иаԥырхагоуп. Уи зегьы амшхәаԥштә азҵаара ианыԥшышт", - иҳәеит Песков.
Урыстәыла ахада ипресс-маӡаныҟәгаҩ Дмитри Песков инаҵшьны иазгәеиҭеит Владимир Путини Таип Ердогани аизыҟазаашьа бзиақәа рымоуп ҳәа.
Уаанӡа Шьамтәыла ААР анапхгаҩы Феисал Микдад РИА Новости иазеиҭеиҳәахьан Шьамтәыла анапхгара рҵакыраҟынтә Ҭырқәтәыла ар алгазарц адҵа шыҟарҵо.
Шьамтәылаҟа ООН ахаҭарнак ҷыда Геир Педерсен нанҳәамзазы иазгәеиҭеит Шьамтәыла араионқәак рҿы аимак аҽеибарххара иаҿуп ҳәа, 2020 шықәса ааԥынра аахыс асеиԥш аҭагылазаашьа аҽеиҭанамкыцызт ҳәа.
АҞӘА, цәыббра 27 – Sputnik. Курск ақалақь аҟны инхо Сергеи Белозеров 1981 шықәсазы ииз Афон амшын дагеит ашәахьа цәыбрра 27 рзы, абри атәа аанацҳауеит Аԥсны АҶА апресс-маҵзура.
Аԥсны АҶА аҷаԥшьаратә хәҭахьы иҟалаз амашәыр азы адырра ҟалеит 15:17 рзы. Апресс-маҵзураҿы ишазгәарҭаз ала амашәыр зыхҟьаз ҭырҵаауеит.
Амҽыша АҶА иаарыцҳаит, Гагра амшын аҿы иԥсыбаҩ шырԥшааз 48 шықәса зхыҵуаз Тула ақалақь аҿы инхоз Александр Куницын.
Иара убас шәаԥхьар ҟалоит: